Το παρόν αποτελεί αναπόσπαστο μέρος της από / / Σύμβασης με αριθ. (εφεξής

«**Σύμβαση**»)

μεταξύ της NEXI και της Επιχείρησης με αριθμό Γ.Ε.ΜΗ.

# Οι ως άνω συμβαλλόμενοι, αφού έλαβαν υπ' όψιν ότι:

1. Η Επιχείρηση έχει συνάψει με τη NEXI την ανωτέρω Σύμβαση, με την οποία συμφωνήθηκε ότι θα αποδέχεται τις αναφερόμενες σε αυτή τη Σύμβαση Κάρτες ως μέσο πληρωμής του αντιτίμου των προϊόντων ή υπηρεσιών που προσφέρει σε Κατόχους, σύμφωνα με τους ειδικότερους όρους και προϋποθέσεις που περιλαμβάνονται στη Σύμβαση,
2. Η Επιχείρηση επιθυμεί να παράσχει στους Κατόχους τη δυνατότητα χρήσης Καρτών για την πραγματοποίηση Συναλλαγών από απόσταση κατ’ εφαρμογή του άρθρου 5 της Σύμβασης, ως ακολούθως:
	* MoTo/Submit Συναλλαγές (υπό 2)
	* E-Commerce / Pay-By-Link Συναλλαγές (υπό 3)
	* MIT Συναλλαγές (υπό 4)

και υπέβαλε την προς τούτο αίτηση η οποία επισυνάπτεται στο παρόν και η οποία τελεί υπό την προηγούμενη έγκριση της NEXI, η οποία δύναται να την αρνηθεί, ολικά ή μερικά, όπως και να αναστείλει ή ανακαλέσει την έγκρισή της, οποτεδήποτε, κατά την απόλυτη κρίση της,

# συμφωνούν

με το Παράρτημα αυτό τους ακόλουθους όρους πραγματοποίησης των εν λόγω συναλλαγών, το οποίο αποτελεί αναπόσπαστο μέρος της Σύμβασης, την οποία συμπληρώνει ειδικά για τις συγκεκριμένες ως άνω Συναλλαγές.

# Υποδομή

* 1. Για τους σκοπούς του παρόντος, η NEXI έχει αναπτύξει ειδική εφαρμογή για τη διαχείριση των συναλλαγών που περιλαμβάνονται στη Σύμβαση (εφεξής «**Εφαρμογή Διαχείρισης Συναλλαγών**») και επιτρέπει στην Επιχείρηση να έχει πρόσβαση σε αυτή, παρέχοντας μοναδικούς κωδικούς αναγνώρισης (εφεξής «**Κωδικοί Πρόσβασης**») στην Επιχείρηση, προκειμένου η τελευταία να παρακολουθεί και να διαχειρίζεται τις Συναλλαγές που διενεργούνται σύμφωνα με τους όρους του παρόντος Παραρτήματος, με αποκλειστική της ευθύνη**.**
	2. Οι Κωδικοί Πρόσβασης είναι μοναδικοί και εξατομικεύουν την Επιχείρηση, η οποία καθ’ όλη τη διάρκεια ισχύος του παρόντος, υποχρεούται να λαμβάνει τα κατάλληλα μέτρα ώστε να διασφαλίζει τον απόρρητο χαρακτήρα των Κωδικών Πρόσβασης που της έχουν διατεθεί και την πρόσβαση σε αυτούς μόνο σε εξουσιοδοτημένους προς τούτο υπαλλήλους, προστηθέντες ή στελέχη της Επιχείρησης, οι οποίοι θα πρέπει να έχουν προηγουμένως δηλωθεί εγγράφως στη NEXI. Τυχόν απώλεια ή διαρροή, με οποιονδήποτε τρόπο, των Κωδικών Πρόσβασης της Επιχείρησης σε μη εξουσιοδοτημένα από την Επιχείρηση πρόσωπα, θα πρέπει να γνωστοποιείται στη NEXI αμελλητί, άλλως η Επιχείρηση ευθύνεται για οποιαδήποτε ζημία υποστεί εκ του λόγου αυτού η NEXI ή Κάτοχος.
	3. Πλέον των προβλεπόμενων στην παράγραφο 3.1(κα) της Σύμβασης, η Επιχείρηση αναγνωρίζει ότι οποιαδήποτε ενέργεια διαχείρισης των ηλεκτρονικών πληρωμών, όπως αυτές καταχωρούνται στη μερίδα της στην Εφαρμογή Διαχείρισης Συναλλαγών και η οποία γίνεται με χρήση των Κωδικών Πρόσβασης, είναι εγκεκριμένη από την Επιχείρηση και ως εκ τούτου η ΝΕΧΙ δεν ευθύνεται για οποιαδήποτε ζημία υποστεί λόγω διαρροής των Κωδικών Πρόσβασης ή εν γένει της χρήσης τους από μη εξουσιοδοτημένα πρόσωπα.
	4. Η NEXI εξασφαλίζει την εύρυθμη, συνεχή και αδιάλειπτη λειτουργία της Εφαρμογής Διαχείρισης Συναλλαγών και αναλαμβάνει οποιαδήποτε αποκατάσταση ή την αναβάθμιση αυτής με δαπάνες της και είναι υπεύθυνη για

οποιαδήποτε αδυναμία λειτουργίας ή δυσλειτουργία αυτής, εφόσον οφείλεται σε δόλο ή βαριά αμέλεια. Η NEXI ουδεμία ευθύνη φέρει για τυχόν δυσλειτουργία της Εφαρμογής Διαχείρισης Συναλλαγών που οφείλεται σε Ανωτέρα Βία ή σε οποιοδήποτε τυχαίο γεγονός και, γενικά, οποιοδήποτε κώλυμα ή εμπόδιο που δεν μπορεί να αναμένεται ούτε να προβλεφθεί με τη συνήθη δέουσα επιμέλεια.

* 1. Η Επιχείρηση μπορεί επίσης να χρησιμοποιήσει εφαρμογές Πύλης Πληρωμών για τη διαχείριση των Συναλλαγών που περιλαμβάνονται στο παρόν, οι οποίες παρέχονται από τρίτους, και αναλαμβάνει να εξασφαλίσει τη συνεχή συμμόρφωση με τους Κανονισμούς των Οργανισμών Καρτών, τις Οδηγίες Ασφαλείας και τις υποχρεώσεις βάσει της Σύμβασης και του παρόντος Παραρτήματος, και σε κάθε περίπτωση να υιοθετήσει λύσεις που επιτρέπουν ασφαλή εξακρίβωση της ταυτότητας του πελάτη από τη NEXI, στο βαθμό που απαιτείται από την ισχύουσα νομοθεσία ή/και τους Κανονισμούς των Οργανισμών Καρτών, όπως τροποποιούνται και εκάστοτε ισχύουν (εφεξής «**Αυστηρή Εξακρίβωση Ταυτότητας Πελάτη**»).

# MOTO Συναλλαγές

* 1. Η Επιχείρηση μπορεί να εξοφλεί το αντίτιμο των αγαθών που πωλεί ή/και των υπηρεσιών που παρέχει, μετά από γραπτή ή τηλεφωνική παραγγελία από τον Κάτοχο, με χρέωση της Κάρτας που ο Κάτοχος υπέδειξε σύμφωνα με τους ακόλουθους όρους.
		1. Οι MOTO Συναλλαγές ολοκληρώνονται σύμφωνα με τις Οδηγίες.
		2. Η Επιχείρηση δεσμεύεται, εκτός εάν προβλέπεται διαφορετικά ή/και ενημερωθεί από τη NEXI για συγκεκριμένα μέσα πληρωμής, να ζητά πάντα από τον Κάτοχο την ακολουθία ψηφίων που εμφανίζεται στο πίσω μέρος της Κάρτας (λ.χ. για τη Visa CVV2, για τη Mastercard CVC2), η οποία χρησιμοποιείται για την περαιτέρω πιστοποίηση της ταυτότητας του Κατόχου κατά τη διάρκεια μιας Εξ Αποστάσεως Πράξης Πληρωμής (εφεξής

«**Κωδικός Επαλήθευσης Κάρτας»)** και να τον προωθεί στη NEXI μαζί με το αίτημα έγκρισης.

* + 1. Κάθε αίτημα έγκρισης που αποστέλλεται από την Επιχείρηση χωρίς τον Κωδικό Επαλήθευσης Κάρτας θα απορρίπτεται αυτόματα. Η Επιχείρηση υποχρεούται να παρέχει πρόσβαση στον Κωδικό Επαλήθευσης Κάρτας μόνο στο αρμόδιο για το αίτημα έγκρισης προσωπικό της και να διαγράφει τον Κωδικό Επαλήθευσης Κάρτας αμέσως μετά την υποβολή του αιτήματος, προσαρμόζοντας τις διαδικασίες της για το σκοπό αυτό (φόρμες, οργανωτικές διαδικασίες κ.λπ.), αποκλειόμενης οποιασδήποτε αποθήκευσης αυτού. Η Επιχείρηση δεσμεύεται να μην αποθηκεύει τον Κωδικό Επαλήθευσης Κάρτας.

**2.3** Οι ΜΟΤΟ Συναλλαγές πραγματοποιούνται με απoκλειστική ευθύνη της Επιχείρησης. Κατά συνέπεια, σε κάθε περίπτωση έγγραφης Αμφισβήτησης από Κάτοχο, η ΝΕΧΙ κοινοποιεί το σχετικό έγγραφο στην Επιχείρηση και αντιλογίζει το αντίτιμό της κατά τα αναφερόμενα στην παράγραφο 9 της Σύμβασης.

# E-Commerce Συναλλαγές / Pay-By-Link

* 1. Η Επιχείρηση δύναται να πραγματοποιεί Συναλλαγές με Κατόχους για την εξόφληση του αντιτίμου από την πώληση αγαθών ή/και παροχή υπηρεσιών, οι οποίες συνάπτονται από απόσταση, μέσω του Διαδικτυακού Δίαυλου της Επιχείρησης και ολοκληρώνονται με την ηλεκτρονική χρέωση της Κάρτας με το εκάστοτε τίμημα, χωρίς φυσική παρουσία του Κατόχου και της Κάρτας του στην Επιχείρηση τη στιγμή της Συναλλαγής (εφεξής «**Ηλεκτρονική Πληρωμή**»).

**3.2** Οι E-Commerce Συναλλαγές θεωρούνται ολοκληρωθείσες με την εμφάνιση στο ηλεκτρονικό μέσο, που ο Κάτοχος χρησιμοποιεί για τη συναλλαγή, ηλεκτρονικού μηνύματος με το οποίο επιβεβαιώνεται η έγκριση της συναλλαγής και η χρέωση της Κάρτας με το ποσό της αντίστοιχης Ηλεκτρονικής Πληρωμής. Σε αντίθετη περίπτωση, ο Κάτοχος λαμβάνει ηλεκτρονικό μήνυμα με το οποίο του γνωστοποιείται η απόρριψη και η μη ολοκλήρωση της Συναλλαγής.

**3.3** Η Επιχείρηση υποχρεούται να παρέχει στον Κάτοχο, μέσω Διαδικτυακού Διαύλου της Επιχείρησης, πλήρη και ακριβή ενημέρωση σχετικά με:

* τα πλήρη στοιχεία της (επωνυμία, έδρα, τηλέφωνο επικοινωνίας για την εξυπηρέτηση πελατών),
* κατάλογο των παρεχόμενων αγαθών ή/και υπηρεσιών που διατίθενται στους Κατόχους μέσω του Διαδικτυακού Διαύλου της Επιχείρησης, με αναλυτική περιγραφή του είδους, των ιδιοτήτων, του τελικού τιμήματος αυτών, του εφαρμοζομένου συντελεστή ΦΠΑ και οποιωνδήποτε τυχόν επιπλέον χρεώσεων με τη σχετική αιτιολογία (π.χ. έξοδα αποστολής, ασφάλισης κλπ.),
* την πολιτική διενέργειας των E-Commerce Συναλλαγών, όπως π.χ. επιτρεπόμενοι τρόποι πληρωμής, πολιτική ακύρωσης μιας Συναλλαγής, πολιτική επιστροφής χρημάτων σε περίπτωση αδυναμίας εκτέλεσης της Συναλλαγής, λοιπά δικαιώματα Κατόχου κ.λπ.,
* τις Κάρτες τις οποίες αποδέχεται ως μέσα Ηλεκτρονικής Πληρωμής, με ανάρτηση των εμπορικών σημάτων και λοιπών διακριτικών της NEXI και των Οργανισμών Καρτών του Παραρτήματος ΙΙ της Σύμβασης, και
* κάθε άλλη ενημέρωση του Κατόχου, η οποία κατ’ ελάχιστον απαιτείται σύμφωνα με το εκάστοτε ισχύον ρυθμιστικό πλαίσιο που διέπει τις E-Commerce Συναλλαγές.

**3.4** Η παροχή της ενημέρωσης κατά την προηγούμενη παράγραφο 3.3 του παρόντος είναι αποκλειστική υποχρέωση και ευθύνη της Επιχείρησης. Συνεπώς, η NEXI ουδεμία ευθύνη φέρει, έναντι του Κατόχου ή οποιουδήποτε τρίτου, σε περίπτωση μη ενημέρωσης ή ανεπαρκούς ενημέρωσης κατά τα ανωτέρω. Στην περίπτωση αυτή, εφόσον προκύψει ζήτημα αντιλογισμού της αξίας μιας Συναλλαγής εξ αυτού του λόγου, η NEXI δύναται να προβεί στον αντιλογισμό του αντιτίμου της, χρεώνοντας με το ίδιο ποσό το Λογαριασμό της Επιχείρησης, σύμφωνα με το άρθρο 14 της Σύμβασης.

**3.5.1** Σε κάθε περίπτωση, η Επιχείρηση υποχρεούται να εξασφαλίζει, καθ’ όλη τη διάρκεια ισχύος του παρόντος, τη διαλειτουργικότητα όλων των εφαρμογών, δικτύων και συστημάτων που χρησιμοποιεί για τη λειτουργία του Διαδικτυακού Διαύλου, με τα συστήματα και τις εφαρμογές της NEXI, καθώς και να εξασφαλίζει την εύρυθμη και ασφαλή λειτουργία αυτών και να λαμβάνει μέτρα για την αποτροπή οποιασδήποτε δυσλειτουργίας, παρέμβασης τρίτου (κακόβουλης ή μη) ή διαρροής δεδομένων που αφορούν στην Κάρτα και/ή τον Κάτοχο.

**3.5.2** Η Επιχείρηση υποχρεούται να συμμορφώνεται διαρκώς με όλες τις Οδηγίες Ασφαλείας σύμφωνα με το άρθρο 16 της Σύμβασης, περιλαμβανομένων των απαιτήσεων πιστοποίησης των Οργανισμών Καρτών, σύμφωνα με τα Payment Card Industry Data Security Standards (PCI-DSS), και να λειτουργεί, να προσαρμόζει όλα τα συστήματα και εφαρμογές στο συγκεκριμένο πρωτόκολλο και να διατηρεί την ως άνω πιστοποίηση καθ’ όλη τη διάρκεια ισχύος της Σύμβασης και του παρόντος Παραρτήματος, καθώς αποτελεί απαράβατη προϋπόθεση συνέχισης και λειτουργίας της συμβατικής σχέσης μεταξύ των μερών. Προς τούτο, η Επιχείρηση υποχρεούται ανελλιπώς να παρακολουθεί και να εφαρμόζει τις επικαιροποιήσεις των Οδηγιών Ασφαλείας και των ως άνω απαιτήσεων πιστοποίησης και να προσαρμόζει αμελλητί τα συστήματά της σε αυτές χωρίς υπαίτια καθυστέρηση. Η NEXI διατηρεί το δικαίωμα να ελέγχει τη συμμόρφωση της Επιχείρησης με την παρούσα διάταξη ανά πάσα στιγμή απαιτώντας αντίγραφο πιστοποιητικού συμμόρφωσης της Επιχείρησης με τα Payment Card Industry Data Security Standards (PCI-DSS), σύμφωνα με τους Κανονισμούς των Οργανισμών Καρτών, όπως εκάστοτε ισχύουν.

**3.6.1** Η NEXI για να εξασφαλίσει τη μέγιστη δυνατή ασφάλεια στις E-Commerce Συναλλαγές, εξασφαλίζει πριν από την ολοκλήρωση της Συναλλαγής την πιστοποίηση του Κατόχου διά των πρωτοκόλλων πιστοποίησης που προσφέρουν οι Οργανισμοί Καρτών (ενδεικτικά πρωτόκολλα πιστοποίησης «Verified by VISA», «Mastercard Secure Code», «American Express SafeKey»), ανεξάρτητα από το σύστημα Συναλλαγών που εφαρμόζει η Επιχείρηση.

* + - 1. Εφόσον έχει επιλεγεί από την Επιχείρηση η ανακατεύθυνση (redirection) του Κατόχου σε ηλεκτρονικό περιβάλλον της NEXI για την ολοκλήρωση της Συναλλαγής με την Επιχείρηση, η πιστοποίηση του Κατόχου πραγματοποιείται αυτόματα από τη NEXI. Συνεπώς, σε περίπτωση Αμφισβήτησης οποιασδήποτε Συναλλαγής από Κάτοχο εξ αιτίας μη προσήκουσας διαδικασίας πιστοποίησής του ή για λόγους που αφορούν στη γνησιότητα της Συναλλαγής αυτής, η Επιχείρηση δεν ευθύνεται έναντι του Κατόχου και της NEXI.
			2. Εφόσον, κατ’ εξαίρεση, κατόπιν σχετικού αιτήματος της Επιχείρησης, το οποίο έχει εγκριθεί από τη NEXI, δεν απαιτείται, η τήρηση της επιπρόσθετης, κατά τα ανωτέρω στην παράγραφο 3.6.2.1, πιστοποίησης του Κατόχου για την πραγματοποίηση της Συναλλαγής που ολοκληρώνεται μέσω ανακατεύθυνσης στο ηλεκτρονικό περιβάλλον της NEXI, η Επιχείρηση φέρει ακέραιη ευθύνη έναντι του Κατόχου και της NEXI.
		1. Εφόσον η Επιχείρηση έχει επιλέξει, κατόπιν υποβολής σχετικού αιτήματος, το οποίο η NEXI έχει εγκρίνει, το σύστημα ”Server to Server (Web Service XML API)” για την εκτέλεση των Συναλλαγών του παρόντος Παραρτήματος, αυτή δύναται εναλλακτικά:

**(α)** να διαμορφώσει κατάλληλα το δίκτυο και τα συστήματά της προκειμένου της ολοκλήρωσης έκαστης Συναλλαγής να προηγείται η πιστοποίηση του Κατόχου, σύμφωνα με τα ανωτέρω πρωτόκολλα πιστοποίησης (παράγραφος 3.6.1 του παρόντος). Στην περίπτωση αυτή, εφόσον προκύψει έγγραφη Αμφισβήτηση οποιασδήποτε Συναλλαγής εκ μέρους του Κατόχου για λόγους μη ορθής πιστοποίησης του Κατόχου ή μη γνησιότητας της Συναλλαγής, η Επιχείρηση δεν ευθύνεται έναντι του Κατόχου και της NEXI, ή

**(β)** να μην εφαρμόσει πρωτόκολλο πιστοποίησης του Κατόχου πριν από τη διενέργεια Συναλλαγής, κατά τα προαναφερθέντα, οπότε ευθύνεται αποκλειστικά και εξ ολοκλήρου έναντι του Κατόχου και της NEXI, σε περίπτωση έγγραφης Αμφισβήτησης της Συναλλαγής εκ μέρους του Κατόχου. Εφόσον προκύψει ζήτημα Αντιλογισμού της αξίας της αμφισβητηθείσας συναλλαγής, η NEXI αντιλογίζει το αντίτιμο, χρεώνοντας με το ίδιο ποσό τον Λογαριασμό σύμφωνα με το άρθρο 14 της Σύμβασης.

* + 1. Η Επιχείρηση δεσμεύεται να εισάγει στο Διαδικτυακό Δίαυλο το λογότυπο της NEXI καθώς και οποιουσδήποτε συνδέσμους προς το διαδικτυακό τόπο της NEXI, σύμφωνα με τις Οδηγίες.
		2. Η Επιχείρηση δεσμεύεται να δημοσιοποιεί email ή τηλέφωνο υποστήριξης στο Διαδικτυακό Δίαυλό της.
		3. Η Επιχείρηση δεσμεύεται να διαχωρίσει με σαφήνεια στο Διαδικτυακό Δίαυλο τις διαδικασίες που αφορούν τις E-Commerce Συναλλαγές από αυτές που σχετίζονται με τις Συναλλαγές προκειμένου να διευκολύνει τους πελάτες της να αναγνωρίζουν πότε επικοινωνούν με τη NEXI και όχι με την Επιχείρηση.
		4. Η Επιχείρηση διασφαλίζει ότι περιλαμβάνονται στο Διαδικτυακό Δίαυλο, κατά τρόπο εμφανή, η περιγραφή των προσφερόμενων αγαθών ή/και υπηρεσιών, οι όροι και οι προϋποθέσεις πώλησης, οι προϋποθέσεις παράδοσης και αποζημίωσης, η πολιτική για την επιστροφή των αγαθών, η πολιτική προστασίας απορρήτου/δεδομένων προσωπικού χαρακτήρα, η πολιτική ασφάλειας των E-Commerce Συναλλαγών, η έδρα της Επιχείρησης, το τηλέφωνο και/ή η διεύθυνση email για την υποστήριξη των πελατών της Επιχείρησης, καθώς και οποιοδήποτε άλλο στοιχείο ή πληροφορία απαιτείται σύμφωνα με το εκάστοτε ισχύον νομοθετικό και κανονιστικό πλαίσιο, περιλαμβανομένων ενδεικτικά των διατάξεων για την προστασία των καταναλωτών.

**3.7** Εάν η Επιχείρηση προσφέρει οποιαδήποτε αγαθά και/ή υπηρεσίες που ανήκουν στις κατηγορίες προϊόντων που ορίζονται ως υψηλού κινδύνου στους Κανονισμούς των Οργανισμών Καρτών, αναλαμβάνει να καταβάλλει ετήσια χρέωση για κάθε ενεργό σημείο πώλησης στους οικείους Οργανισμούς Καρτών για τη διαχείριση των ελέγχων επί της ηλεκτρονικής προώθησης (marketing) αυτών, όπως προσδιορίζεται περαιτέρω στους Κανονισμούς των Οργανισμών Καρτών. Η NEXI έχει το δικαίωμα να πραγματοποιεί τους απαιτούμενους ελέγχους προκειμένου να διαπιστώνει εάν η Επιχείρηση προσφέρει οποιαδήποτε προϊόντα και/ή υπηρεσίες που εμπίπτουν στην προαναφερόμενη κατηγορία και, σε καταφατική περίπτωση, να την καταχωρήσει στα οικεία μητρώα των Οργανισμών Καρτών, σύμφωνα με τους ισχύοντες Κανονισμούς των Οργανισμών Καρτών.

# MIT Συναλλαγές

* 1. Η Επιχείρηση δύναται να πραγματοποιεί Συναλλαγές από απόσταση που σχετίζονται με προηγούμενη Συναλλαγή που εκκινείται από Κάτοχο, αλλά πραγματοποιείται χωρίς την παρουσία του Κάτοχου και χωρίς καμία πρόσθετη επιβεβαίωση από τον Κάτοχο σύμφωνα με το παρόν άρθρο.

**4.2.** Οι Συναλλαγές που διέπονται από το παρόν άρθρο ολοκληρώνονται σύμφωνα με τις Οδηγίες.

* 1. Η Επιχείρηση δεσμεύεται να συμμορφώνεται ανά πάσα στιγμή με οποιεσδήποτε υποχρεώσεις ορίζονται στους Κανονισμούς των Οργανισμών Καρτών για τη διενέργεια ΜΙΤ Συναλλαγών.
	2. Πριν από την αποθήκευση διαπιστευτηρίων για τους σκοπούς των MIT Συναλλαγών, η Επιχείρηση (ή/και οποιοσδήποτε τρίτος πάροχος που χρησιμοποιείται από την Επιχείρηση), αναλαμβάνει να συνάψει συμφωνία με τον Κάτοχο, στο πλαίσιο της οποίας αυτός εξουσιοδοτεί την Επιχείρηση να πραγματοποιεί ΜΙΤ Συναλλαγή και καθορίζει τουλάχιστον τον λόγο της πληρωμής και το ποσό πληρωμής (ή μια εκτίμηση όταν το ακριβές ποσό είναι άγνωστο), και ενημερώνεται για το πώς χρησιμοποιούνται τα διαπιστευτήρια, τη συγκατάθεση του Κατόχου να αποθηκεύσει τα διαπιστευτήρια, καθώς και για την υποχρέωση της Επιχείρησης να ενημερώνει τον Κάτοχο όταν γίνονται οποιεσδήποτε αλλαγές στους όρους χρήσης.
	3. Η Επιχείρηση δεσμεύεται να μην χρησιμοποιεί τις ΜΙΤ Συναλλαγές ως μέσο για να παρακάμψει τις απαιτήσεις της Αυστηρής Εξακρίβωσης Ταυτότητας Πελάτη για Συναλλαγές για τις οποίες έχουν καταχωριστεί δεδομένα Κάρτας στο αρχείο της Επιχείρησης και ο Κάτοχος ενεργοποιεί την πληρωμή (διαπιστευτήρια σε αρχείο).
	4. Οι MIT Συναλλαγές πραγματοποιούνται με απoκλειστική ευθύνη της Επιχείρησης και κατά συνέπεια σε περίπτωση έγγραφης Αμφισβήτησης από Κάτοχο, η ΝΕΧΙ κοινοποιεί το έγγραφο αυτό στην Επιχείρηση και αντιλογίζει το αντίτιμό της κατά τα αναφερόμενα στην παράγραφο 9 της Σύμβασης.

# Υποχρεώσεις τήρησης αρχείων

* 1. Για κάθε συναλλαγή από απόσταση σύμφωνα με το παρόν παράρτημα, η Επιχείρηση υποχρεούται να παρέχει στον Κάτοχο ένα έγγραφο πώλησης που περιέχει τις ακόλουθες πληροφορίες: (α) επωνυμία της Επιχείρησης (όπως ορίζεται στο Παράρτημα I της Σύμβασης), (β) όνομα και επώνυμο του Κατόχου, (γ) το ποσό της Συναλλαγής, (δ) ημερομηνία και ώρα της Συναλλαγής, (ε) κωδικό εξουσιοδότησης, (στ) περιγραφή των αγαθών ή/και υπηρεσιών που αγοράστηκαν από τον Κάτοχο, (ζ) διεύθυνση του Κατόχου, (η) διεύθυνση παράδοσης των αγαθών/υπηρεσιών, εάν είναι διαφορετική από τη διεύθυνση του Κατόχου, (θ) τον αριθμό τηλεφώνου και τη διεύθυνση email του Κατόχου, εάν είναι διαθέσιμο, (ι) τον αριθμό τηλεφώνου ή τη διεύθυνση ηλεκτρονικού ταχυδρομείου της Επιχείρησης που ασχολείται με την εξυπηρέτηση των Κατόχων, (ια) την πολιτική πωλήσεων που έχει υιοθετήσει η Επιχείρηση («χωρίς επιστροφή χρημάτων, χωρίς ακύρωση», «μόνο ανταλλαγή», δηλαδή επιστροφή των αγαθών με αντάλλαγμα την αγορά προϊόντος ίσης αξίας ή «πίστωση στο κατάστημα μόνο», δηλαδή επιστροφή των αγαθών με αντάλλαγμα πιστωτικό σημείωμα (κουπόνι) που θα χρησιμοποιηθεί στο κατάστημα της Επιχείρησης). Ο αριθμός της Κάρτας μπορεί να συμπεριλαμβάνεται στο έγγραφο πώλησης υποδεικνύοντας μόνο τα πρώτα έξι ψηφία και τα τέσσερα τελευταία και παραλείποντας τα ενδιάμεσα αυτών. Η ημερομηνία λήξης της Κάρτας πρέπει να παραλείπεται.
	2. Η Επιχείρηση αποστέλλει στη NEXI το Πακέτο Δεδομένων, σύμφωνα με τις διατάξεις της παραγράφου 10.1 της Σύμβασης. Αφού ελέγξει τις σχετικές εγκρίσεις, η NEXI θα πληρώσει το τίμημα των Συναλλαγών στην Επιχείρηση, σύμφωνα με τις διατάξεις των παραγράφων 10.2 έως 10.4 (συμπεριλαμβανομένης) και το άρθρο 11 της Σύμβασης, εξαιρουμένων αυτών που δεν εγκρίθηκαν.
	3. Η Επιχείρηση πρέπει να διατηρεί, για τη χρονική περίοδο που προβλέπεται από την ισχύουσα νομοθεσία και, σε κάθε περίπτωση, για τουλάχιστον δεκατρείς (13) μήνες από την ημερομηνία της Συναλλαγής, τα ακόλουθα στοιχεία ή/και έγγραφα που σχετίζονται με τη συναλλαγή αυτή:

(α) στοιχεία του Κατόχου: όνομα και επώνυμο (ή εταιρεία στην οποία ανήκει ο Κάτοχος, εφόσον έχουν χρησιμοποιηθεί Κάρτες επαγγελματικού τύπου), πλήρη διεύθυνση, συμπεριλαμβανομένου ταχυδρομικού κώδικα, τηλεφώνου, φαξ, email και ΑΦΜ, (β) ποσό, ημερομηνία και ώρα της Συναλλαγής, (γ) αριθμό και ημερομηνία λήξης της Κάρτας, εφόσον είναι εμφανή, (δ) αριθμό και ημερομηνία της εξουσιοδότησης, (ε) αντίγραφο της επιβεβαίωσης της Συναλλαγής, (στ) τιμολόγιο σε σχέση με τα προϊόντα ή/και την υπηρεσία που

παρέχεται, ή έγγραφα που επιβεβαιώνουν τη μη παράδοση των προϊόντων ή/και αποτυχία παροχής της υπηρεσίας, (ζ) στην περίπτωση των εντολών που διαβιβάζονται μέσω αλληλογραφίας, αντίγραφο του κουπονιού πώλησης, ή ισοδύναμο έγγραφο, που αποστέλλεται από τον Κάτοχο.

* 1. Αν τα αγαθά ή/και οι υπηρεσίες που παραγγέλλονται πρέπει να αποσταλούν ή/και παρασχεθούν σε πρόσωπο διαφορετικό από τον Κάτοχο ή/και σε διεύθυνση διαφορετική από αυτή που δηλώθηκε στη Συναλλαγή ως κατοικία ή διαμονή του Κατόχου, η Επιχείρηση πρέπει επίσης να διατηρήσει για χρονικό διάστημα δεκατριών (13) μηνών, πλέον των όσων αναφέρονται στην παράγραφο 5.3. παραπάνω, τα ακόλουθα στοιχεία σε σχέση με τον αποδέκτη των εν λόγω αγαθών ή/και υπηρεσιών: (α) όνομα και επίθετο παραλήπτη, (β) πλήρη διεύθυνση παράδοσης, συμπεριλαμβανομένου ταχυδρομικού κώδικα.
	2. Σε περίπτωση που τα αγαθά αποστέλλονται μέσω ταχυδρομείου ή μεταφορέα (courier), η Επιχείρηση πρέπει να διατηρήσει την απόδειξη παράδοσης των αγαθών στον Κάτοχο για τουλάχιστον δεκατρείς (13) μήνες. Σε κάθε περίπτωση, η Επιχείρηση υποχρεούται να διατηρήσει τα ως άνω στοιχεία/έγγραφα σε συμμόρφωση με σχετικές Οδηγίες, όπως ορίζονται στη Σύμβαση, ανάλογα με την περίπτωση, καθώς και επιπλέον έγγραφα που μπορεί αν απαιτηθούν από τη NEXI.
	3. Μετά από αίτημα της NEXI, η Επιχείρηση υποχρεούται να παρέχει στη NEXI κάθε πληροφορία και στοιχείο που αναφέρεται στις παραγράφους 5.1-5.5 του παρόντος άρθρου, καθώς και τα σχετικά έγγραφα, το αργότερο έως επτά (7) ημέρες από την ημερομηνία της παραλαβής του αιτήματος, είτε μέσω του ειδικώς διαμορφωμένου χώρου στη Διαδικτυακή Πύλη Επιχειρήσεων, είτε με οποιοδήποτε άλλο μέσο υποδεικνύεται από τη NEXI στο αίτημά της.

# Γενικές διατάξεις

* 1. Συναλλαγή η οποία διενεργήθηκε σε χρόνο προγενέστερο της ημερομηνίας υπογραφής του παρόντος Παραρτήματος, δεν αναγνωρίζεται από τη NEXI ως έγκυρη και δεν γεννάται για τη NEXI υποχρέωση εξόφλησης του αντιτίμου της στην Επιχείρηση, το οποίο, εφόσον καταβληθεί, αναζητείται κατά τα αναφερόμενα στο άρθρο 14 της Σύμβασης.
	2. Η Επιχείρηση υποχρεούται να συμμορφώνεται με το εκάστοτε ισχύον νομοθετικό και κανονιστικό πλαίσιο που αφορά στις συναλλαγές από απόσταση και ενδεικτικά το π.δ. 131/2003 και τον νόμο 2251/1994 για την προστασία του καταναλωτή, όπως τροποποιήθηκε με την ΥΑ Ζ1-891/2013 (ΦΕΚ Β 2144/30-08-2013) και την ΥΑ 27764οικ/2014 (ΦΕΚ Β΄ 1470/2014) και όπως κωδικοποιήθηκε με την ΥΑ 5338/2018 (ΦΕΚ Β΄ 40/17.01.2018) δυνάμει του νόμου 4512/2018 (ΦΕΚ Α΄ 5/17.01.2018), όπως εκάστοτε ισχύουν και με τους εκάστοτε σε ισχύ νόμους, συμπεριλαμβανομένων των νόμων για την προστασία των προσωπικών δεδομένων.
	3. Εξ αιτίας του υψηλού κινδύνου που παρουσιάζουν οι Συναλλαγές από απόσταση, η NEXI διατηρεί το δικαίωμα οποτεδήποτε να αναπροσαρμόζει την αμοιβή της που προβλέπεται στο άρθρο 8 της Σύμβασης και εξειδικεύεται στο Παράρτημα ΙΙ αυτής, σύμφωνα με τους όρους και προϋποθέσεις που προβλέπονται στο άρθρο 8 της Σύμβασης.
	4. Η Επιχείρηση ευθύνεται πλήρως έναντι της NEXI για κάθε ζημιά από ή σε σχέση με Αμφισβήτηση ή άλλη ενέργεια Κατόχου εναντίον της NEXI σε σχέση με μη εγκεκριμένη Συναλλαγής από απόσταση, εκτός αν η Συναλλαγή πραγματοποιήθηκε από την Επιχείρηση σε συμμόρφωση με τις Οδηγίες Ασφαλείας, καθώς και τις Οδηγίες.
		1. Το παρόν Παράρτημα αποτελεί αναπόσπαστο και ενιαίο τμήμα της Σύμβασης, οι μη τροποποιούμενοι με το παρόν όροι της οποίας εξακολουθούν να ισχύουν, ανεξάρτητα εάν γίνεται ή όχι ρητή αναφορά σε αυτούς.
		2. Όροι του παρόντος με κεφαλαία θα έχουν την έννοια που τους αποδίδεται στην Σύμβαση.
		3. Το παρόν Παράρτημα ισχύει όσο και η Σύμβαση στην οποία προσαρτάται, εκτός εάν καταγγελθεί αυτοτελώς από οποιονδήποτε των συμβαλλομένων πριν από την λήξη της περιόδου ισχύος της.
		4. Λήξη της ισχύος της Σύμβασης για οποιονδήποτε λόγο, συνεπάγεται την αυτοδίκαιη λύση και του παρόντος.

Κωδικός Εντύπου 15058 ΠΑΡΑΡΤΗΜΑ IV/6.2022

6 of 7

**6.6.3** Οποιοσδήποτε συμβαλλόμενος δικαιούται να καταγγείλει το παρόν οποτεδήποτε.

Το παρόν Παράρτημα, κατ’ επιλογή της Επιχείρησης, η οποία εγκρίθηκε από τη NEXI, αφορά:

1. ΜoΤo Συναλλαγές (άρθρο 2 ανωτέρω)
2. E-Commerce / Pay-By-Link Συναλλαγές (άρθρο 3 ανωτέρω)
3. MIT Συναλλαγές (άρθρο 4 ανωτέρω)

Το Παράρτημα αυτό συντάχθηκε σε δύο πρωτότυπα, έλαβε δε ο καθένας από τους συμβαλλόμενους από ένα.

 / /

(τόπος και ημερομηνία)

# ΟΙ ΣΥΜΒΑΛΛΟΜΕΝΟΙ

**ΓΙΑ ΤΗ ΝΕΧΙ ΠΛΗΡΩΜΩΝ ΕΛΛΑΣ Α.Ε. ΓΙΑ ΤΗΝ ΕΠΙΧΕΙΡΗΣΗ**



7 of 7